strabo.geographica 17.3.1
περὶ δὲ Λιβύης ἐφεξῆς λέγωμεν , ὅπερ λείπεται μέρος τῆς συμπάσης γεωγραφίας . εἴρηται μὲν οὖν καὶ πρότερον πολλὰ περὶ αὐτῆς , ἀλλὰ καὶ νῦν ὅσα καίρια προσυπομνηστέον , προστιθέντας καὶ τὰ μὴ λεχθέντα πρότερον . οἱ μὲν οὖν πρὸς τὰς ἠπείρους τὴν οἰκουμένην διελόντες ἀνίσως διεῖλον · ἐμφαίνει γὰρ τὸ τριχῆ τὸ εἰς τρία ἴσα · τοσοῦτο δʼ ἀπολείπεται τοῦ τρίτον εἶναι μέρος τῆς οἰκουμένης ἡ Λιβύη ὥστε καὶ συντεθεῖσα μετὰ τῆς Εὐρώπης οὐκ ἂν ἐξισάζειν δόξειε τῇ Ἀσίᾳ · τάχα δὲ καὶ τῆς Εὐρώπης ἐλάττων ἐστί , κατὰ δὲ τὴν δύναμιν καὶ πολλῷ τινι · ἔρημος γάρ ἐστιν ἡ πολλὴ τῆς μεσογαίας καὶ τῆς παρωκεανίτιδος , κατοικίαις δὲ κατάστικτός ἐστι μικραῖς καὶ σποράσι καὶ νομαδικαῖς ταῖς πλείσταις · πρὸς δὲ τῇ ἐρημίᾳ καὶ τὸ θηριοτρόφον ἐξελαύνει καὶ ἐκ τῆς δυναμένης οἰκεῖσθαι · πολὺ δὲ καὶ τῆς διακεκαυμένης ἐπιλαμβάνει ζώνης . ἡ μέντοι καθʼ ἡμᾶς εὐδαιμόνως οἰκεῖται πᾶσα παραλία ἡ μεταξὺ Νείλου καὶ στηλῶν , καὶ μάλιστα ἡ ὑπὸ Καρχηδονίοις γενομένη · ἀνυδρίαι δέ τινες κἀνταῦθα παρεμπίπτουσιν , οἷαι περί τε τὰς Σύρτεις καὶ τοὺς Μαρμαρίδας καὶ τὸν Καταβαθμόν . ἔστι δὲ ὀρθογωνίου τριγώνου τὸ σχῆμα , ὡς ἄν τις ἐν ἐπιπέδῳ νοήσειε , βάσιν μὲν ἔχον τὴν καθʼ ἡμᾶς παραλίαν τὴν ἀπὸ τῆς Αἰγύπτου καὶ Νείλου μέχρι Μαυρουσίας καὶ στηλῶν , πρὸς ὀρθὰς δὲ ταύτῃ πλευρὰν ἣν ὁ Νεῖλος ποιεῖ μέχρι Αἰθιοπίας , προσεκβαλλόντων ἡμῶν ἕως Ὠκεανοῦ , τὴν δʼ ὑποτείνουσαν τῇ ὀρθῇ τὴν παρωκεανῖτιν ἅπασαν τὴν μεταξὺ Αἰθιόπων καὶ Μαυρουσίων . τὸ μὲν οὖν κατʼ αὐτὴν τὴν κορυφὴν τοῦ λεχθέντος σχήματος ἤδη πως ὑποπῖπτον τῇ διακεκαυμένῃ λέγομεν ἐξ εἰκασμοῦ διὰ τὸ ἀπρόσιτον , ὥστʼ οὐδὲ τὸ μέγιστον πλάτος τῆς χώρας ἔχοιμεν ἂν λέγειν · τὸ μέντοι τοσοῦτον ἐν τοῖς πρόσθεν λόγοις ἔφαμεν ὅτι ἐξ Ἀλεξανδρείας εἰς Μερόην τὸ βασίλειον τῶν Αἰθιόπων πρὸς νότον ἰόντι στάδιοί εἰσι περὶ μυρίους , ἐκεῖθεν δʼ ἐπʼ εὐθείας ἐπὶ τοὺς ὅρους τῆς διακεκαυμένης καὶ τῆς οἰκουμένης ἄλλοι τρισχίλιοι · τὸ γοῦν αὐτὸ θετέον τὸ μέγιστον πλάτος τῆς Λιβύης , μυρίους καὶ τρισχιλίους ἢ τετρακισχιλίους σταδίους , μῆκος δὲ μικρῷ ἔλαττον ἢ διπλάσιον . τὰ καθʼ ὅλου μὲν ταῦτα περὶ Λιβύης · τὰ καθʼ ἕκαστα δὲ λεκτέον ἀρξαμένοις ἀπὸ τῶν ἑσπερίων μερῶν καὶ τῶν ἐπιφανεστέρων .
Lemmas: περί δέ Λιβύη ἐφεξῆς λέγω , ὅς λείπω μέρος ὁ σύμπας γεωγραφία . λέγω μέν οὖν καί πρότερος πολύς περί αὐτός , ἀλλά καί νῦν ὅσος καίριος προσυπομνηστέον , προστίθημι καί ὁ μή λέγω πρότερος . ὁ μέν οὖν πρός ὁ ἤπειρος ὁ οἰκουμένη διαιρέω ἄνισος διαιρέω · ἐμφαίνω γάρ ὁ τριχῆ ὁ εἰς τρεῖς ἴσος · τοσοῦτος δέ ἀπολείπω ὁ τρίτος εἰμί μέρος ὁ οἰκουμένη ὁ Λιβύη ὥστε καί συντίθημι μετά ὁ Εὐρώπη οὐ ἄν ἐξισάζω δοκέω ὁ Ἀσία · τάχα δέ καί ὁ Εὐρώπη ἐλαχύς εἰμί , κατά δέ ὁ δύναμις καί πολύς τις · ἐρῆμος γάρ εἰμί ὁ πολύς ὁ μεσόγαιος καί ὁ παρωκεανῖτις , κατοικία δέ κατάστικτος εἰμί μικρός καί σποράς καί νομαδικός ὁ πολύς · πρός δέ ὁ ἐρημία καί ὁ θηροτρόφος ἐξελαύνω καί ἐκ ὁ δύναμαι οἰκέω · πολύς δέ καί ὁ διακαίω ἐπιλαμβάνω ζώνη . ὁ μέντοι κατά ἐγώ εὐδαίμων οἰκέω πᾶς παραλία ὁ μεταξύ Νεῖλος καί στήλη , καί μάλα ὁ ὑπό Καρχηδόνιος γίγνομαι · ἀνυδρία δέ τις ἐνταῦθα παρεμπίπτω , οἷος περί τε ὁ Σύρτις καί ὁ Μαρμαρίδης καί ὁ Καταβαθμός . εἰμί δέ ὀρθογώνιον τρίγωνον ὁ σχῆμα , ὡς ἄν τις ἐν ἐπίπεδος νοέω , βάσις μέν ἔχω ὁ κατά ἐγώ παράλιος ὁ ἀπό ὁ Αἴγυπτος καί Νεῖλος μέχρι Μαυρουσία καί στήλη , πρός ὀρθός δέ οὗτος πλευρά ὅς ὁ Νεῖλος ποιέω μέχρι Αἰθιοπία , προσεκβάλλω ἐγώ ἕως Ὠκεανός , ὁ δέ ὑποτείνω ὁ ὀρθός ὁ παρωκεανῖτις ἅπας ὁ μεταξύ Αἰθίοψ καί Μαυρούσιος . ὁ μέν οὖν κατά αὐτός ὁ κορυφή ὁ λέγω σχῆμα ἤδη πως ὑποπίπτω ὁ διακαίω λέγω ἐκ εἰκασμός διά ὁ ἀπρόσιτος , ὥστε οὐδέ ὁ μέγας πλάτος ὁ χώρα ἔχω ἄν λέγω · ὁ μέντοι τοσοῦτος ἐν ὁ πρόσθεν λόγος φημί ὅτι ἐκ Ἀλεξάνδρεια εἰς Μερόη ὁ βασίλειον ὁ Αἰθίοψ πρός νότος ἔρχομαι στάδιον εἰμί περί μυρίος , ἐκεῖθεν δέ ἐπί εὐθεῖα ἐπί ὁ ὅρος ὁ διακαίω καί ὁ οἰκουμένη ἄλλος τρισχίλιοι · ὁ γοῦν αὐτός τίθημι ὁ μέγας πλάτος ὁ Λιβύη , μυρίος καί τρισχίλιοι ἤ τετρακισχίλιοι στάδιον , μῆκος δέ μικρός ἐλαχύς ἤ διπλάσιος . ὁ κατά ὅλος μέν οὗτος περί Λιβύη · ὁ κατά ἕκαστος δέ λεκτέος ἄρχω ἀπό ὁ ἑσπέριος μέρος καί ὁ ἐπιφανής .